hotchpotch/miracl-hf-unified huggingface dataset:
Nyks
Nyks (, , yö) on kreikkalaisessa mytologiassa yksi varhaisimmista jumaluuksista. Hesiodoksen "Jumalten synnyn" mukaan Nyks syntyi Khaoksesta, kun taas orfilaisuuden mukaan Nyks oli ensimmäinen jumaluus ja maailman luoja Khaoksen sijaan.
Nyks oli Ereboksen sisar ja puoliso, jolta hän synnytti mm. Aitherin (ilmapiiri), Hypnoksen (uni), Thanatoksen (kuolema), Hemeran (päivä), Nemesiksen (koston jumalatar), Moirat (kohtalottaret), Eriksen (eripuraisuus), Kharonin, sekä Kerit (väkivaltainen kuolema). Joskus Nyksin lapsiksi luetaan myös Hesperidit (nymfit), Momus (pilkan ja satiirin jumala), Oneirokset (unien jumalat) ja Apate (petoksen ja vilpin jumalatar).
Nyks asuu Tartaroksessa, jossa hän ja Hemera kiertävät maata vuorotellen, näin luoden päivän ja yön.
Taivaankappaleista asteroidi 3908 Nyx ja toinen Plutoa kiertävistä kuista, Nix on nimetty Nyksin mukaan.
Sergei Kapustin
Sergei Aleksejevitš Kapustin (, 13. helmikuuta 1953 Uhta, Neuvostoliitto – 4. kesäkuuta 1995) oli maailman parhaita jääkiekkoilijoita 1970- ja 1980-luvuilla.
Vasempana laitahyökkääjänä pelannut Kapustin edusti seurajoukkuetasolla Krylja Sovjetovia ja Spartak Moskovaa. Kapustin teki 120 maalia 208 maaottelussa Neuvostoliiton maajoukkueessa vuosina 1972-1985. Hän kuoli sydänkohtaukseen vain 42-vuotiaana.
Keskisyksyn juhla
Keskisyksyn juhla (; ; tai Chuseok 추석/秋夕; Singaporessa ja Malesiassa joskus myös "Lantern Festival") on yli 3 000 vuotta vanha suosittu kiinalainen juhla, joka korostaa rikkautta ja yhteiseloa.
Elina Hietamäki
Elina Hietamäki (o.s. Pienimäki, s. 20. heinäkuuta 1976 Oulu) on suomalainen entinen maastohiihtäjä. Hietamäki edusti Seinäjoen Hiihtoseuraa ja Tampereen Pyrintöä ja häntä valmensi hänen aviomiehensä ja entinen maajoukkuehiihtäjä Karri Hietamäki. Heillä on viisi lasta.
Elina Hietamäen menestys alkoi jo Hopeasompa-hiihdoissa. Nuorten SM-kisoissa hän on saanut kaksi kultamitalia, kolme hopeaa ja kaksi pronssia. Nuorten sarjan ura huipentui viestin MM-pronssiin. Naisten sarjassa Hietamäellä on yksi henkilökohtainen SM-hopea, kolme SM-pronssia, yksi SM-viestihopea ja -pronssi sekä yksi sprinttiviestin pronssi.
Maailmancupissa parhaan menestyksensä Hietamäki on saavutti sprinttihiihdossa. Kaudella 2003–2004 hän sijoittui kaksi kertaa palkintokorokkeelle ja sijoittui kauden päätteeksi sprintticupissa viidenneksi.
Hietamäki lopetti hiihtouransa kauden 2005-2006 jälkeen. Hän osallistui 69 maailmancupin kilpailuun.
Kuukakku
Kuukakku () on kiinalainen leivonnainen, joita perinteisesti syödään Keskisyksyn juhlan aikana, vaikka niitä voidaan syödä myös muina vuoden aikoina. Kuukakulla on monia erilaisia täytevaihtoehtoja, ja kakun koko vaihtelee.
Rönttönen
Rönttönen on kainuulainen perinneruoka. Se on ohra- tai ruistaikinasta tehty piirakka, jossa on imellytetystä perunasta ja marjasta tehty täyte. Tyypillisimmin marjana käytetään puolukkaa tai mustikkaa. Täytteeseen lisättävällä sokerilla rönttösestä saadaan makeampi. Pohjaltaan pyöreäksi leikatun piirakkakuoren reunat rypytetään, jolloin piirakan keskelle levitetty täyte ei pääse leviämään. Piirakka paistetaan kuumassa uunissa.
Kainuun leipuriliikkeenharjoittajat ry:n tekemän hakemuksen pohjalta rönttöselle myönnettiin marraskuussa 2008 Euroopan unionin nimisuoja nimellä ”Kainuun rönttönen”. Se oli viides nimisuojan saanut suomalainen elintarvike.
Nykyisin rönttönen on ruiskuoreen leivottu piirakka, jonka täytteenä on puolukalla maustettu, ruis-imelletty peruna. Rönttönen sopii esimerkiksi välipalaksi tai kahvin kanssa nautittavaksi.
Pia Kjærsgaard
Pia Merete Kjærsgaard (s. 23. helmikuuta 1947 Kööpenhamina) on tanskalainen poliitikko ja Tanskan kansankäräjien puhemies vuodesta 2015. Kjærsgaard on Tanskan kansanpuolueen perustaja ja puheenjohtaja 1995–2012. Hän toimi edistyspuolueen (Fremskridtspartiet) johtajana vuosina 1985–1994 sekä Pohjoismaiden neuvoston liberaaliryhmän varapuheenjohtajana vuosina 1990–1994.
Kjærsgaardin poliittinen linja sisältää islamilaisvastaisia painotuksia. Tanskassa asuu 180 000 islaminuskoista, mikä merkitsee noin 3 % väestöstä. Ennen vuoden 2002 parlamenttivaaleja Kjærsgaard sanoi, että Ruotsin (vapaamielinen) siirtolaisuuspolitiikka uhkaa Pohjoismaita, mistä kehkeytyi sananvaihto Mona Sahlinin kanssa.
Muhammad-pilapiirrosjupakkaan liittyen on puheenjohtaja Kjærsgaard ja Tanskan kansanpuolue joutunut islaminuskoisten ja myös Tanskan siirtolaispolitiikkaa kritisoivan Ruotsin vasemmiston huomion kohteeksi.
"Suomenmaan" 3. helmikuuta 2006 julkaiseman Ruotsin islamneuvoston imaami Abd al Hagg Kielanin haastattelun mukaan ”Tanskan siirtolaisvihamielinen puolue Pia Kjærsgaardin johdolla on vuosikausia ajanut rasistista kampanjaa islaminuskoisia kohtaan”.
Nurmilauha
Nurmilauha ("Deschampsia cespitosa") on hyvin yleinen tuulipölytteinen heinäkasvi. Se on lauhojen tapaan kalju, isoröyhyinen ja erittäin voimakkaasti mätästävä kasvi. Mättäät ovat niin jykeviä, että lauhaniityllä on vaikea kävellä – golfkentän tai pihanurmikon pohjakasviksi se ei käy lainkaan. Lampaat pitävät nurmilauhasta, joka on Suomessa luonnonniittyjen keskeisin heinäkasvilaji.
Nurmilauhaa tavataan koko Euroopassa ja laajoilla alueilla Pohjois-Amerikassa, mihin se lienee levinnyt ihmisen mukana.
Nurmilauha kukkii yleensä heinäkuusta elokuuhun. Sen röyhyt antavat niitylle luonteenomaisen metallinvihreän värisävyn. Nurmilauhan lehdet ovat kapean tasasoukat, ja korsi on ohut ja jopa metrin mittainen.
Jan Zach
Jan Zach (13. marraskuuta 1699 – 24. toukokuuta 1773) oli tšekkiläinen säveltäjä, viulisti ja urkuri. Vuonna 1747 hän siirtyi Prahasta Mainziin, jossa hän työskenteli viulistina ja kapellimestarina. Vuodesta 1756 lähtien Zach kierteli Euroopassa myyden sävellyksiään.
Zachin tuotantoon kuuluu muun muassa 28 sinfoniaa, neljätoista konserttoa, noin kolmekymmentä messua sekä kamarimusiikkia.
Vladimir Šadrin
Vladimir Nikolajevitš Šadrin (, s. 6. kesäkuuta 1948 Moskova, Neuvostoliitto) on entinen jääkiekkoilija. Pelipaikaltaan hän oli keskushyökkääjä. Šadrin pelasi Neuvostoliiton mestaruussarjassa 445 ottelua, joissa hän teki 213 maalia. Šadrin pelasi 169 maaottelua ja teki 71 maalia Neuvostoliiton maajoukkueessa vuosina 1968–1978.
Jukka Rajala
Jukka Rajala (s. 13. huhtikuuta 1982 Kuusankoski) on entinen suomalainen alppihiihtäjä. Rajala edusti Kouvolan Hiihtoseuraa ja hänen päälajinsa alppihiihdossa olivat pujottelu ja suurpujottelu. Hän edusti Suomea Torinon olympialaisissa 2006.
Rajala valmistui merkonomiksi vuonna 2003.
Rajala aloitti alppihiihdon jo kolmevuotiaana. Kuusivuotiaana hän liittyi Kouvolan Hiihtoseuraan. Rajalan taidot huomattiin jo nuorena. 15-vuotiaana hän muutti Kuusamoon harjoittelemaan.
Rajala nousi nuorten maajoukkueeseen vuonna 1998. Vuonna 2001 hän liittyi Suomen Eurooppa-cup-joukkueeseen.
Torinon talviolympialaisissa 2006 Rajala sijoittui suurpujottelussa 22:nneksi. MM-kisoihin hän osallistui St. Moritzissa 2003, Bormiossa 2005 ja Åressa 2007. Hänen paras MM-sijoituksena on suurpujottelun 24. sija Åressa 2007.
Alppihiihdon maailmancupin osakilpailuun Rajala osallistui 39 kertaa ja hänen paras sijoituksena oli pujottelun 21. sija Kitzbühelissä tammikuussa 2005. Eurooppa-cupin osakilpailuun hän osallistui 105 kertaa ja sijoittui kolmesti palkintokorokkeelle ja voitti kaksi osakilpailua.
Rajala lopetti polvivamman vuoksi uransa vuonna 2009.
2010-luvulla Rajala palasi urheilun pariin pelaamalla jalkapalloa alasarjoissa Valkealan Kajon riveissä.
Robert Volkmann
Friedrich Robert Volkmann (6. huhtikuuta 1815 Lommatzsch – 30. lokakuuta 1883 Budapest) oli saksalainen säveltäjä.
Volkmann syntyi Lommatzschissa, Saksin osavaltiossa. Hän opiskeli muusikkoisänsä johdolla urkujen, pianon, viulun ja sellon soittoa. Vuonna 1836 Volkmann siirtyi Leipzigiin, jossa hän tutustui Robert Schumanniin. Vuodesta 1841 lähtien Volkmann työskenteli Budapestissa pianonsoiton opettajana ja Allgemeine Wiener Musik-Zeitung -lehden toimittajana. Vuonna 1852 Franz Liszt ja Hans von Bülow kuulivat Volkmannin b-molli-pianotrion ja esittivät sitä eri puolilla Eurooppaa. Vuodet 1854–1858 Volkmann asui Wienissä. Palattuaan Budapestiin vuonna 1858 hän omistautui säveltämiselle. 1870-luvulta lähtien hän sävelsi enää hyvin vähän. Volkmann kuoli vuonna 1883.
Suurin osa Volkmannin musiikista on sävelletty joko pianolle tai kokoonpanoille, joissa on mukana piano. Lisäksi hän sävelsi muun muassa kaksi sinfoniaa.
Karl Emil Ståhlberg
Karl Emil Ståhlberg (30. marraskuuta 1862 Kuhmoniemi – 27. kesäkuuta 1919 Helsinki) oli valokuvaamo Atelier Apollon perustaja ja johtaja. Ståhlberg kävi koulunsa Oulussa, jonka jälkeen opiskeli maanmittausinsinööriksi Helsingissä. Hän harjoitteli insinöörin ammattiaan kolmena kesänä Oulun rautatien rakennustöissä.
Valokuvauksesta Ståhlberg kiinnostui häämatkallaan Pariisiin. Palattuaan Suomeen hän perusti oman valokuvausateljeen Helsinkiin vuonna 1889. Ståhlberg vaikutti monella tavalla suomalaisen valokuvauksen kehittymiseen. Hänen aloitteeseensa perustuen laadittiin ensimmäinen suomalainen valokuvauksen oppikirja. Ståhlbergin ateljeeliiketoiminta laajeni myös muille paikkakunnille. Haaraliikkeitä Ståhlberg perusti Vaasaan, Viipuriin, Tampereelle ja Imatralle. Valokuvaamo muutettiin osakeyhtiömuotoiseksi ja sen nimeksi tuli Atelier Apollo vuonna 1899. Ståhlbergin kiinnostus suuntautui vuosisadan vaihteen jälkeen valokuvauksen sijaan elokuviin. Hän avasi "Maailman Ympäri" -elokuvateatterin Helsinkiin 1904. Ståhlberg myös tuotti vuonna 1907 valmistuneen ensimmäisen suomalaisen näytelmäelokuvan "Salaviinanpolttajat".
Karl Emil Ståhlberg oli presidentti K. J. Ståhlbergin serkku. Hänen poikansa oli sisällissodassa kaatunut jääkärimajuri Armas Ståhlberg ja tyttärensä kenraalimajuri Lauri Malmbergin kanssa avioitunut hammaslääkäri Ragni Ståhlberg.
Atelier Apollon mukaan on saanut nimensä DocPoint-festivaalin Apollo-palkinto.
Lars Ohly
Lars Ohly (s. 13. tammikuuta 1957 Spånga, Tukholma) on ollut Ruotsin Vänsterpartietin puheenjohtaja vuodesta 2004 alkaen. Tehtävässään hän seurasi Ulla Hoffmania. Hän lopettaa tehtävässä vuonna 2012 päättyvällä kaudella.
Nikolai Žukovski
Nikolai Jegorovitš Žukovski (; 17. tammikuuta 1847 Orehovo, Vladimirin kuvernementti, Venäjän keisarikunta – 17. maaliskuuta 1921 Moskova, Neuvostoliitto) oli merkittävä venäläinen aerodynaamikko, hydrodynaamikko ja eräs moottorilennon teorian uranuurtajista.
Žukovski valmistui Moskovan yliopistosta vuonna 1868. Vuodesta 1872 alkaen hän toimi professorina Moskovan teknisessä korkeakoulussa. Vuonna 1904 hän perusti maailman ensimmäisen aerodynamiikan instituutin Katšinoon Moskovan lähelle. Vuodesta 1918 alkaen hän toimi TsAGI-instituutin johtajana.
Hän oli ensimmäisiä insinöörejä, jotka kiinnostuivat lentokoneen nostovoiman laskemisesta. Samaan aikaan Martin Wilhelm Kuttan kanssa hän kehitti Kutta–Žukovski-teoreeman. Näin hän määritteli siipiprofiilin käsitteen. Hän rakensi Venäjän ensimmäisen tuulitunnelin.
Žukovskin kunniaksi on nimetty Žukovskin kaupunki Moskovan lähellä sekä Kuun kraatteri.
Teppo Raikas
Väinö Teppo Raikas (alun perin "Wäinö Teofilus Durchman", 9. lokakuuta 1883 Viipuri – 9. toukokuuta 1916) oli Suomen Kansallisteatterin näyttelijä, elokuvaohjaaja ja käsikirjoittaja.
Teppo Raikas syntyi Viipurissa 9.10.1883. Hänen vanhempansa olivat sahanhoitaja Anders Gerhard Durchman (1851–1917) ja hänen 1881 vihitty puolisonsa Anna Maria o.s. Wirman (s. 1857). Raikas pääsi ylioppilaaksi 1903 Viipurin klassillisesta lyseosta ja oli näyttelijänä Kansallisteatterissa vuodesta 1905 alkaen.
Raikas osallistui ensimmäisten kahden suomalaisen elokuvan filmaukseen: Salaviinanpolttajat (1907) ja Sylvi (1913). Käsikirjoituskilpailun pohjalta syntyneessä "Salaviinanpolttajissa" hän esitti viinanpolttajaa. Vuoden 1907 kevättalvella kuvattu ja 29. toukokuuta 1907 ensi-iltaan tullut "Salaviinanpolttajat" sai hyvän yleisönsuosion. "Sylvissä" Raikkaan roolihahmo oli arkkitehti nimeltä Viktor Hoving.
Vuonna 1911 Raikas ohjasi ensimmäisen elokuvaversion Minna Canthin Anna Liisasta ja käsikirjoitti elokuvan Hyökyaaltoja. Kummankin elokuvan nauhat olivat kuitenkin teknisesti liian heikkoja niiden saattamiseksi esityskuntoon, mutta samalla tavoin käsitelty "Sylvi" saatiin esityskuntoon. Siitä on nykypäiviin säilynyt noin 13 minuutin jakso.
Teppo Raikas oli perustamassa Suomen Näyttelijäliittoa. Perustamiskokouksessa 27. toukokuuta 1913 hän toimi puheenjohtajana ja hänet valittiin myös liiton ensimmäiseksi puheenjohtajaksi.
Eero Kilpi
Eero Abraham Kilpi (23. tammikuuta 1882 Kustavi – 29. marraskuuta 1954 Helsinki) oli Suomen Kansallisteatterin näyttelijä vuosina 1903–1949.
Kilpi esiintyi myös Radioteatterissa sekä yli 20 suomalaisessa elokuvassa, muun muassa ensimmäisessä kotimaisessa näytelmäelokuvassa "Salaviinanpolttajat" (1907). Muita elokuvia: "Sylvi" (1913), "Ollin oppivuodet" (1920) ja "Neljästoista vieras" (1948). Lisäksi Kilpi oli Näyttelijäliiton puheenjohtaja vuosina 1929–1937. Hänen veljensä oli kirjailija Volter Kilpi.
Teatterintekijä Juha Hurme on kirjoittanut Eero Kilvestä monodraaman "Fosforinhohtoinen lurjus", joka kantaesitettiin Kustavin Volter Kilpi -viikoilla vuonna 2009 ja valittiin Tampereen Teatterikesän 2010 pääohjelmistoon. Pääroolia näytteli Juha-Pekka Mikkola, Kilven kaukainen sukulainen.
VfB Oldenburg
VfB Oldenburg on urheiluseura Oldenburgista Saksasta. Seura tarjoaa viisi erilaista urheilulajia noin 500 jäsenelleen. Lajeja ovat kriketti, paini, pöytätennis, lentopallo ja jalkapallo. Seuran värit ovat sininen ja valkoinen.
VfB Oldenburg perustettiin 17. lokakuuta 1897, jolloin nimenä oli FC 1897 Oldenburg. Vuonna 1919 seura liittyi yhteen FV Germania 1903 Oldenburgin kanssa ja uudeksi nimeksi valittiin VfB Oldenburg. Vuotta myöhemmin seura hankki itselleen vanhan velodromin Donnerschweestä (nykyään osa Oldenburgin kaupunkia) ja jälleenrakensi sen uudeksi jalkapallokentäksi. Donnerschween Stadionista "("pohjoisen helvetti")" kehittyi seuran sielu, mutta vuonna 1990 seura oli myytävä koska se ajautui vähitellen konkurssiin. Vuonna 2000 konkurssi saatiin selvitettyä menestyksekkäästi ja nykyään seura on vapaa kaikista veloista. Vuonna 2004 Oldenburgin krikettiklubi liittyi VfB Oldenburgiin sen uudeksi krikettijoukkueeksi. Vuonna 2005 Frank Lachmann seurasi pitkäaikaista edeltäjäänsä Klaus Bersteriä seuran presidentiksi.
VfB Oldenburg pelasi kauden 1980/1981 Saksan toiseksi korkeimmalla sarjatasolla 2. Bundesliigassa ensimmäistä kertaa, mutta se pudotettiin alempaan liigaan vuoden jälkeen kun 2. Bundesliigan pohjois- ja etelälohkot yhdistettiin. Vuodet 1989–1993 olivat VfB Oldenburgin menestyksekkäimmät. Valmentaja Wolfgang Sidkan ja manageri Rudi Assauerin ollessa johdossa seura menetti täpärästi nousun Saksan korkeimpaan sarjaan, Bundesliigaan. Kausi 1996/1997 oli viimeinen kausi 2. Bundesliigassa. Nykyään seuran ykkösjoukkue pelaa Niedersachsenin liigassa, Ala-Saksi -sarjassa.
Vuodesta 1991 lähtien VfB:n kotipelit on pelattu kunnallisella Marschweg-Stadionilla. Stadionille mahtuu 15 000 ihmistä ja istuimia on käytettävissä 4500. Ennätysyleisö (30 000 katsojaa) saavutettiin vuonna 1960 kun VfB hävisi Borussia Mönchengladbachille ja vuonna 1974 sen hävitessä Hampurin SV:lle Saksan Cupin ottelussa.
Osoite: Marschweg – Stadion, Marschweg 25, 26122 Oldenburg
Välin jako
Välin jako tarkoittaa matematiikassa lukuvälin pilkkomista pienempiin väleihin. Jako on joukko niistä pisteistä, joissa väli katkaistaan. Esimerkiksi väli formula_1 voitaisiin jakaa osaväleihin formula_2 ja formula_3. Välin jako olisi tällöin formula_4.
Välin formula_5 jako formula_6 on pistejono
formula_7, missä formula_8. Jako formula_6 jakaa välin formula_10 kompakteihin osaväleihin formula_11, missä formula_12.
Jakoa käytetään Riemann-integraalin määrittelyssä.
Välin formula_13 jako formula_6 on karteesinen tulojoukko.
formula_15,
missä formula_16 on komponenttivälin formula_17 jako.
Jako formula_18 on jaon formula_6 hienonnus, mikäli formula_20. Tällöin sanotaan myös, että jako formula_18 on hienompi kuin jako formula_6, ja jako formula_6 on karkeampi kuin jako formula_18. Hienonnus tarkoittaa siis "tiheämpää" jakoa, johon kuuluvat myös karheamman eli "harvemman" jaon alkiot. Esimerkin jakoa P voisi hienontaa vaikka lisäämällä jakoon luvut 2 ja 3: formula_25.
Viktor Šalimov
Viktor Ivanovitš Šalimov (, s. 20. huhtikuuta 1951 Solnetšnogorsk, Neuvostoliitto) on venäläinen entinen jääkiekkoilija, pelipaikaltaan oikea laitahyökkääjä. Šalimov teki 66 maalia 126 maaottelussa Neuvostoliiton maajoukkueessa vuosina 1972–1982. Seuratasolla Šhalimov edusti Moskovan Spartakia.
Keskusta-oikeisto
Keskusta-oikeistolla tarkoitetaan politiikan tutkimuksessa maltillista porvarillista puoluekenttää oikeisto-vasemmisto-akselilla poliittisen keskustan ja oikeiston välissä. Suomessa keskusta-oikeistolaisia puolueita ovat Kokoomus, Perussuomalaiset, RKP ja Kristillisdemokraatit.
Strategos
Strategos () oli antiikin Kreikassa sotapäällikkö, joka vastasi osapuilleen nykypäivän kenraalia. Bysantin valtakunnassa strategos oli sotilaskuvernööri. Nykyisessä Kreikan armeijassa strategos on korkein sotilasarvo.
Antiikin Ateenassa valittiin vuosittain kymmenen strategosta johtamaan armeijaa ja laivastoa. Muut virkamiehet ateenalaiset valitsivat arvalla, mutta strategoksilla täytyi olla kokemusta ja kykyjä, joten heidät valittiin äänestämällä. Strategokset olivat kaikki samanarvoisia, ja esimerkiksi ennen Marathonin taistelua strategokset sopivat yhdessä siitä, miten taistelussa toimittaisiin. Kuuluisin ateenalainen strategos oli luultavasti Perikles, joka valittiin tähän virkaan joka kerta vuosina 443 eaa. – 430 eaa.
Strategokset joutuivat vastaamaan teoistaan virkakautensa päätyttyä. Jos strategos epäonnistui sotatoimissaan, oli hyvin yleistä, että hänen poliittiset vihamiehensä nostivat syytteen häntä vastaan. Yleisiä rangaistuksia olivat sakko, maasta karkotus tai kuolema. Esimerkiksi Perikles syrjäytettiin tällä tavalla vuonna 430 eaa ja tuomittiin maksamaan sakkoja.
Ateenan strategokset kokoontuivat Strategeion-nimisessä rakennuksessa Agoralla.
Myös muilla kreikkalaisilla kaupunkivaltioilla tai valtioliitoilla oli tapana valita strategoksia. Tunnetuin näistä oli ehkä Akhaian liitto, jonka joukkoja johti strategos vuosina 256 eaa. – 146 eaa.
Tanskan kansanpuolue
Tanskan kansanpuolue () on Tanskan toiseksi suurin parlamenttipuolue sosiaalidemokraattien jälkeen. Kansanpuolueen nykyinen puheenjohtaja on sen perustajiin kuulunut Kristian Thulesen Dahl. Aatteeltaan puolue on kansalliskonservatiivinen ja oikeistopopulistinen.
Tanskan kansanpuolue perustettiin 6. lokakuuta 1995. Sen perustivat Edistyspuolueen jäsenet Pia Kjærsgaard, Kristian Thulesen Dahl, Poul Nødgaard ja Ole Donner. Puolue on toiminut oikeistolaisten vähemmistöhallitusten tukipuolueena vuosina 2001-2011 ja uudelleen vuodesta 2015 lähtien. Puolue haluaa Tanskan eroavan Euroopan neuvoston ihmisoikeussopimuksesta, se ei kannata Tanskan liittymistä EMUun eikä se kannata Euroopan unionin puolustuspolitiikkaa, vaan pitää tavoitteenaan itsenäistä Tanskaa Naton yhteydessä.
Puolue on herättänyt huomiota joukkotiedotusvälineissä monilla kannanotoillaan, lähinnä maahanmuuttovastaisilla lausonnoilla, joista eniten huomiota saaneet lienevät Louise Frevertin, Mogens Camren ja Pia Kjærsgaardin tapaukset.
"Lähteet"
5’nizza
5'nizza oli vuonna 1998 Harkovassa, Ukrainassa perustettu yhtye. Sen muodostivat Sergei Babkin (, kitara) ja Andrei "San" Zaporožets (Андрей "Сан" Запорожец, laulu), jotka myös sävelsivät esittämänsä musiikin yhdessä. Yhtye hajosi vuonna 2007.
Yhtye esitti musiikkiaan pääosin venäjäksi, mutta on myös kaksi laulua ukrainaksi. Yhtyeen musiikki oli yhdistelmä reggaeta, popmusiikkia ja hip-hopia. Yhteen nimi on sanaleikki venäjän kielen sanasta пятница ("pjatnitsa" eli perjantai), sana "viisi" on nimittäin venäjäksi пять eli "pjat".
Etelämantereenlauha
Antarktiksenlauha eli etelämantereenlauha ("Deschampsia antarctica") on pieni heinäkasvi, jota tavataan Etelämantereella sekä Etelä-Orkneyn ja Etelä-Shetlannin saariryhmillä. Kysymyksessä on kalju heinäkasvi, jota tavataan vain eteläisellä tundralla. Kasvi on toinen kahdesta Etelämantereella esiintyvästä siemenkasvista kohokkikasvi "Colobanthus quitensisin" ohella. Sen kasvuala on laajenemassa ilmastonmuutoksen myötä.
Sänger
Sänger oli Saksan ilmailu- ja avaruuskeskuksen () avaruussukkula-projekti, jota kehitettiin pätkittäin 1960-luvulta 1990-luvulle asti. Se sai nimensä avaruussukkulan ensimmäisen kehittäjän itävaltalaisen Eugen Sängerin mukaan, joka kehitti Silbervogel-suunnitelmaansa 1930-luvulta vuoteen 1945.
Sukkulaa kehitti Junkersin lentokonetehdas vuodesta 1961. Konseptin idea oli kuljettaa sukkula lentokoneen selässä ja laukaista se kiertoradalle 30 km korkeudella stratosfäärissä. Sängerin piti kuljettaa kaksi astronauttia. Hanke päättyi vuonna 1974, hieman öljykriisin jälkeen.
Sänger II-projekti oli Saksan avaruushallinnon 1980-luvulla aloittama jatkohanke avaruussukkulan kehittämiseksi. Sen tekninen toteutus oli Messerschmitt-Bölkow-Blohm-yhtiön käsissä. Tässäkin ensimmäinen vaihe oli lentokone, josta sukkula laukaistaan korkealla ilmakehässä. Tämän vaiheen suurin nopeus olisi ollut Mach 7 ja sukkula kiihdyttäisi omilla moottoreillaan ratanopeuteen avaruudessa.
Projekti päättyi vuonna 1995 Euroopan avaruustoiminnan monien suurhankkeiden alasajon vuosi.
Lamalaisuus
Lamalaisuus eli tiibetiläinen buddhalaisuus tai tiibetinbuddhalaisuus on buddhalaisuuden erityinen tiibetiläinen suuntaus. Lamalaisuus alkoi kehittyä vajrayānabuddhalaisuudesta 700-luvulla. Tiibetinbuddhalaisuus on nykyään levinnyt etenkin tiibetiläisten ja mongolialaisten asuttamilla alueilla kuten Tiibet, Nepal, Intia ja Mongolia.
Tiibetinbuddhalaisuudessa on useita lahkoja, jotka erottuvat ulkoisesti vaatetuksen ja temppelien koristeluiden perusteella. Tsong-khapa (1357–1419) perusti Gelugin, keltaisen lahkon, 1400-luvun alussa. Hän saavutti kahden oppilaansa, kolmannen dalai-laman ja ensimmäisen panchen-laman kanssa suurimman kannattajamäärän ja johtoaseman. Tiibetinbuddhalaisuudessa muiden buddhalaisuuden suuntauksien tavoin pelastus tarkoittaa täydellistä poistumista jälleensyntymisen kiertokulusta ja vapautumista nirvanaan.
Panchen-lama on tiibetinbuddhalaisuuden Gelug-koulukunnan toiseksi korkein johtaja. Korkein johtaja on dalai-lama. Panchen-laman tehtävänä on muun muassa löytää uusi dalai-laman inkarnaatio ja päinvastoin. Panchen-lama käsitetään Buddha Amitabhan henkilöytymäksi.
101 dalmatialaista (vuoden 1996 elokuva)
101 dalmatialaista ("101 Dalmatians") on vuonna 1996 ensi-iltansa saanut yhdysvaltalainen elokuva. Elokuva perustuu Disneyn vuoden 1961 animaatioelokuvaan ja sen pohjana olevaan romaaniin "Satayksi dalmatiankoiraa". Elokuva kertoo ilkeästä, turkiksiin pakkomiellettä potevasta muotisuunnittelijasta Cruella de Vilistä, joka haluaa itselleen dalmatiankoiran pennuista valmistetun täplikkään turkin. De Vil syyllistyy rikoksiin yrittäessään koota pentuja turkkiin.
Cruella de Viliä näyttelevä Glenn Close oli roolisuorituksestaan ehdolla Golden Globe -palkinnon saajaksi, mutta hävisi palkinnon Madonnalle. Elokuvan jatko-osa "102 dalmatialaista" julkaistiin vuonna 2000.
Suomenkielisen version sivurooleista vastaavat Pekka Lehtosaari, Ralf Öhberg, Veikko Honkanen ja Petteri Summanen. Ohjauksesta ja käännöksestä vastasi Heikki Lehtosaari.
Chapter V: Unbent, Unbowed, Unbroken
Chapter V: Unbent, Unbowed, Unbroken on HammerFallin vuonna 2005 julkaisema power metal -albumi. Siltä julkaistiin singlenä kitaristi Oscar Dronjakin ja laulaja Joacim Cansin kirjoittama "Blood Bound". Albumi julkaistiin 4. maaliskuuta 2005 levy-yhtiö Nuclear Blastin kautta.
Holly Hunter
Holly Paige Hunter (s. 20. maaliskuuta 1958 Conyers, Georgia, Yhdysvallat) on yhdysvaltalainen näyttelijä.
Hunter opiskeli näyttelemistä Carnegie Mellon -yliopistossa, josta valmistui vuonna 1980. Hän teki ensimmäisen elokuvaesiintymisensä vuonna 1981 elokuvassa "Koston liekit", jossa hänellä oli sivuosarooli, ja elokuvauransa ensimmäisen pääosaroolin vuonna 1987 Coenin veljesten elokuvassa "Arizona Baby". Hän esitti tuossa elokuvassa Edwina ”Ed” McDunnoughia toisen pääosaesittäjän Nicolas Cagen ollessa H. I. McDunnough. Samana vuonna Hunter näytteli myös elokuvassa "Broadcast News – suora lähetys" ja sai suorituksestaan useita palkintoja, muun muassa parhaan naispääosan Hopeisen karhun Berliinin elokuvajuhlilta. Hän oli myös ehdolla Oscarin (paras naispääosa) ja Golden Globen (paras naispääosa komediassa tai musikaalissa) saajaksi.
Hunter on saanut useita palkintoehdokkuuksia myös myöhemmällä urallaan. Vuoden 1994 Oscar-gaalassa hän oli ehdolla kahdessa kategoriassa, paras naispääosa ("Piano") ja paras naissivuosa ("Firma"). Hän voitti palkinnon roolistaan Ada McGrathina draamaelokuvassa "Piano". Hän sai roolista myös monia muita palkintoja, muun muassa BAFTA-palkinnon, Golden Globen ja parhaan naispääosan "Prix d'interprétation féminine" -palkinnon Cannesin elokuvajuhlilta. Viimeisimmän useampia palkintoehdokkuuksia keränneen elokuvaroolinsa Hunter teki vuonna 2003 elokuvassa "Kolmetoista", josta hän oli parhaan naissivuosan sarjassa ehdolla muun muassa Oscarin, BAFTA-palkinnon, Golden Globen ja SAG-palkinnon saajaksi.
Edellä mainittujen elokuvien lisäksi muita Hunterin tunnettuja elokuvia ovat muun muassa Coenin veljesten elokuva "Voi veljet, missä lienet?" vuodelta 2000 ja animaatioelokuva "Ihmeperhe", jossa hän toimi Helen Parrin (suomenkielisessä versiossa Elli Vaara) alkuperäisenä äänenä.
Hunter näytteli pääroolia, Grace Hanadarkoa Turner Network Televisionin (TNT) vuosina 2007–2010 ensiesittämässä rikosdraamasarjassa "Hyvässä uskossa". Hän oli tuosta roolista kahdesti ehdolla Emmyn ja kerran Golden Globen saajaksi. Hänet on palkittu televisiopalkinto Emmyllä kahdesti, vuonna 1989 pääosasta televisioelokuvassa "Roe vs. Wade" ja vuonna 1993 pääosasta televisioelokuvassa "Murhaajaäidin tarina".
Hunter on näytellyt urallaan elokuvien ja television lisäksi myös teatterissa. Hän teki ensiesiintymisensä Broadwayllä vuonna 1982 Beth Henleyn kirjoittamassa näytelmässä "Crimes of the Heart". Vuonna 1984 hän näytteli päähenkilö Carnellea niin ikään Henleyn kirjoittamassa näytelmässä "The Miss Firecracker Contest" ja uusi roolin sen vuonna 1989 ilmestyneessä elokuvaversiossa.
Hunter sai tähden Hollywood Walk of Famelle vuonna 2008.
Hunter on ollut naimisissa kerran: vuonna 1995 solmittu avioliitto elokuvaaja Janusz Kamińskin kanssa päättyi vuonna 2001. Myöhemmin hän on seurustellut brittinäyttelijä Gordon MacDonaldin kanssa, jonka kanssa on näytellyt Marina Carrin näytelmässä "By the Bog of Cats" Lontoon West Endillä. Hänellä on MacDonaldin kanssa kaksi lasta, tammikuussa 2006 syntyneet kaksospojat.
Paavo Puurunen
Paavo Puurunen (s. 28. elokuuta 1973 Kuhmo) on suomalainen ampumahiihtäjä ja maailmanmestari. Maailmanmestaruuden Puurunen voitti 2001 Pokljukassa 20 kilometrillä. Vuoden 2003 MM-kilpailuissa hän otti pronssia takaa-ajossa. Maailmancupissa Puurusella on yksi voitto. Ampumahiihdon Suomen-mestaruuskilpailut 1998 olivat Puurusen mitalijuhlaa: kultaa sekä 10 että 20 kilometrillä samoin kuin 10 + 12,5 km takaa-ajossa. Puurunen lopetti uransa keväällä 2006 viimeisenä saavutuksenaan sotilaiden MM-hopea ampumahiihdon partiohiihdossa. Hän palasi kilpaladuille kaudella 2007–2008 ja voitti takaa-ajon Suomen mestaruuden.
Puurunen on toiminut Yle Urheilun asiantuntijana lokakuusta 2014 lähtien.
Bangkok Shocks, Saigon Shakes, Hanoi Rocks
Bangkok Shocks, Saigon Shakes, Hanoi Rocks oli Hanoi Rocksin ensimmäinen albumi. Se julkaistiin helmikuussa 1981. Albumin tuottivat Andy McCoy ja Michael Monroe. Levy äänitettiin Tukholmassa, "Park Studiossa". Alun perin levyn nimeksi piti tulla "Some Like It Hot" Michael Monroen Marilyn Monroe t-paidan tekstin "Some Like It Hot" tapaan. Haastattelussa on myös mainittu ensialbumin nimeksi tulevan "Five Thunderbirds on the Run", ja muitakin nimiä oli annettu julkisuuteen ennen julkaisua. Wigwamin Jim Pembroke kuitenkin keksi tämän levyn lopullisen nimen, joka on itämainen ja sisältää yhtyeen nimen ja soveltui näin hyvin yhtyeen esikoislevyn nimeksi.
Levyn kannessa on liikkuvat Michael Monroe ja Andy McCoy, joka soittaa kolmemikrofonista vuoden 1958 Gibson Les Paul Custom "Black Beautya". Sama kitara, joka on McCoylla Pelle Miljoona Oy:n menestysalbumin Moottoritie on kuuma kannessa. Black Beauty on Andy McCoyn järjestyksessä toinen hankkima kitara, joka hänellä on ollut edelleen käytössä 2000-luvun alussa.
Levyn julkaisun tukemiseksi tammikuussa Hanoi Rocks teki Suomen rock-historian pisimmän kiertueen: 102 keikkaa vuodessa. Yhtye teki parhaimmillaan 58-59 keikkaa 56 päivässä. Hanoi Rocks julkaisi ensimmäisen albuminsa vain kuukausi ensimmäisen Suomen esiintymisensä uudenvuodenaattona 1980 Virtain urheilutalolla jälkeen.
Levyllä oleva "Walking With My Angel" on cover Bobby Veen kappaleesta. Kaikki kappaleet on kuitenkin merkitty Andy McCoyn nimiin paitsi "Cheyenne", jonka toiseksi säveltäjäksi Monroe mainitaan. Levy oli Suomen ensimmäinen melodinen hard- ja glam rock-albumi. Hyvästä vastaanotosta huolimatta levy ei myynyt Suomen mittapuulla kovin hyvin. Levyn arvostus kasvoi niin yhtyeen kuin yleisönkin mielissä, kun yhtye alkoi todella menestyä. Levyn hittikappale oli "Tragedy", joka on yksi Hanoi Rocksin vieläkin suosiossa olevista alkuajan kappaleista. "Don't Never Leave Me" kappale julkaistiin uutena suuren suosion saaneena "Don't You Ever Leave Me" -nimisenä versiona yhtyeen menestysalbumilla Two Steps From The Move.
Albumin kannen suunnitteli Stefan Bremer. Kansi valittiin keväällä 2012 yleisöäänestyksessä Suomen kaikkien aikojen kolmanneksi parhaaksi levynkanneksi Roadrunnerin ja Seilin jälkeen.
Kasvien luokitus Linnén teennäisjärjestelmän mukaan
Kasvien luokitus Linnén teennäisjärjestelmän mukaan on ruotsalaisen luonnontieteilijän Carl von Linnén kehittämä eliöille tarkoitettu taksonominen luokitusjärjestelmä, jolla ei ole kehitysopillista perustaa. Putkilokasvien luokitus perustuu lähinnä heteiden lukumäärään. Luokituskriteerinä käytettiin lisäksi sitä, ovatko heteet ja emit samassa vai eri kukassa eli ovatko kukat kaksi- vai yksineuvoisia.
Jokaisessa kukassa on sekä heteitä että emejä.
Hollolan Sanomat
Hollolan Sanomat on Päijät-Hämeessä Lahden seudun maakuntalehti ja Etelä-Suomen Sanomia kustantavan Esan Kirjapaino Oy:n tytäryhtiön Esan Paikallislehdet Oy:n Seutunelosiin kuuluva ilmaisjakelulehti. Aikaisemmin Hollolan Sanomat oli riippumaton yksityinen sanomalehti, jonka talous perustui tilausmaksuihin ja ilmoituksiin, mutta se hävisi kilpailun ilmaisjakeluna jaellulle Hollolan Seudulle. Hollolan Sanomat tämän jälkeen siirtyi nykyiselle omistajalleen, jonka vuoksi siitä tuli myös ilmaisjakelulehti.
Hollolan Sanomien, Nastola-lehden, Päijät-Hämeen ja Orimattilan aluelehden vastaava päätoimittaja on Ville Hakala.
Esan Paikallislehdet Oy:n kustantama Hollolan Sanomat jaetaan keskiviikkoisin Hollolaan, Kärkölään ja Hämeenkoskelle 14 580 kappaleen painoksena.
Mark Viduka
Mark Viduka (s. 9. lokakuuta 1975 Melbourne, Australia) on australialainen jalkapalloilija, pelipaikaltaan hyökkääjä. Hänen sukujuurensa ovat Kroatiassa ja Ukrainassa.
Vidukan ensimmäinen seura aikuisten sarjoissa oli Melbourne Knights, josta hän siirtyi kuitenkin jo yhden loistavan kauden jälkeen ”juurilleen” Kroatiaan, Dinamo Zagrebin riveihin. Hyvät esitykset jatkuivat myös siellä, ja vuonna 1998 Glasgow Celtic osti Vidukan 3,5 miljoonan punnan hintaan. Hänen pelattuaan kaksi kautta Celticissä Leeds United teki tarjouksen, ja Viduka siirtyi joukkueeseen, jossa hän nousi maailmanmaineeseen.
Debyyttikaudesta 2000–2001 Leedsissä muodostui menestyksekäs. Maaleja syntyi Valioliigassa 17 ja Mestarien liigassa 4. Lisäksi joukkue ylsi Mestarien liigassa peräti neljän parhaan joukkoon. Leedsin ajauduttua talousvaikeuksiin Viduka siirtyi vuonna 2004 Middlesbroughiin, joka haali riveihinsä useita laskevia tähtiä, kuten Jimmy Floyd Hasselbaink, Gaizka Mendieta, Juninho Paulista, Ray Parlour ja Michael Reiziger. Maalinteko uudessa seurassa ei sujunut aivan yhtä hyvin kuin Leedsissä.
Viduka siirtyi kesällä 2007 Middlesbrough’sta Newcastle Unitediin ollen uuden päävalmentajan Sam Allardycen ensimmäinen hankinta. Uransa loppuvaiheilla hän kärsi loukkaantumisista ja päätti uransa Newcastlen pudottua Valioliigasta vuonna 2009.
Viduka valittiin vuonna 2000 Oseanian vuoden parhaaksi jalkapalloilijaksi. Samana vuonna pelaajat äänestivät hänet Skotlannin valioliigan parhaaksi pelaajaksi. Hän toimi Australian jalkapallomaajoukkueeen kapteenina Saksan MM-kisoissa 2006.
Uusi Lahti
Uusi Lahti on Lahdessa keskiviikkoisin ja lauantaisin 52 500 kappaleena (v. 2016) leviävä ilmaisjakelulehti. Lehti jaetaan kuukauden ensimmäisenä keskiviikkona myös vanhan Nastolan alueelle, jolloin sen kokonaisjakelu on 59 250 kappaletta. Lehden kustantajana on Mediatalo ESA Oy, joka siirtyi Keskisuomalainen Oyj:n omistukseen syyskuussa 2016. Lehden päätoimittajana on vuodesta 2008 toiminut Tommi Berg, edellinen päätoimittaja oli Kari Naskinen.
Uusi Lahti voitti Vuoden kaupunkilehti -kilpailun 2014. Lehden verkkosivut palkittiin Suomen kaupunkilehtien parhaina verkkosivuina vuonna 2015.
Syksyllä 2005 Uusi Lahti sai Julkisen sanan neuvostolta huomautuksen seksuaalivähemmistöjä käsitelleestä halventaneesta pääkirjoituksesta.
Uusi Lahti -lehti oli perinteisen lahtelaisen jalkapallotapahtuman Lahti Cupin pääyhteistyökumppani ja turnaus tunnetiin pitkään Uusi Lahti Cupina.
Hessu suurmiehenä
Hessu suurmiehenä on 1970- ja 1980-luvuilla ilmesynyt Disney-albumisarja, jossa Hessu Hopo ja Mikki Hiiri näyttelevät merkittäviä historiallisia hahmoja. Albumisarjan tarinat mukailevat humoristisella tavalla historiallisia tapahtumia.
"Hessu suurmiehenä" -albumisarjan loivat brasilialaiset piiräjät ja käsikirjoittajat, kuten Hector Adolfo de Urtiága ja Rubén Torreiro; niiden tekoon osallistuivat myös esimerkiksi Cal Howard ja Carl Fallberg. Suurimman suosion albumisarja saavutti kuitenkin Euroopassa. Albumeita julkaistiin yhteensä 38 kappaletta, tosi eri maissa eri määrä ja eri järjestyksessä. Suomeksi tarinoita on käännetty kahdeksan.
Paul Bosvelt
Paul Bosvelt (s. 26. maaliskuuta 1970, Doetinchem, Alankomaat) on alankomaalainen jalkapalloilija, joka pelasi pitkään kotimaansa korkeimmalla sarjatasolla, Eredivisiessä sekä myös maansa maajoukkueessa.
Bosvelt aloitti uransa amatööriseura SC Doesburgissa, josta hän siirtyi ensimmäiseen ammattilaisjoukkueeseensa, Go Ahead Eaglesiin, vuonna 1989. Pääsarjassa Bosvelt pelasi ensimmäisen kerran vuonna 1992 oltuaan mukana nostamassa Eaglesiä liigaan. FC Twente osti hänet kaudeksi 1994/1995 ja hän pelasi seurassa kolme kautta, kunnes siirtyi Feyenoordiin, ensimmäiseen huipputason seuraansa. Bosvelt oli mukana Feyenoordin parhaissa saavutuksissa pitkään aikaan, hän voitti seurassa muun muassa Eredivisien ja UEFA Cupin.
Vuonna 2003 hän siirtyi Englannin Valioliigaan, Manchester City FC:n joukkueeseen. Siellä Bosvelt pelasi kaksi keskinkertaista kautta, kunnes siirtyi takaisin Alankomaihin, Heerenveeniin.
Bosvelt pelasi Hollannin maajoukkueessa 24 ottelua, ja hän pelasi vuoden 2000 EM-kisoissa.
"(kausi, seura, liigaottelut/maalit)""*" kausi toiseksi ylimmällä sarjatasolla
Katie Holmes
Kate Noelle ”Katie” Holmes (s. 18. joulukuuta 1978 Toledo, Ohio) on yhdysvaltalainen näyttelijä.
Katie Holmes syntyi viisilapsisen perheen nuorimmaisena. Hänellä on kolme isosiskoa ja yksi isoveli. Holmes sai roomalaiskatolilaisen kasvatuksen. Holmesilla ei ollut nuorena kiinnostusta ryhtyä näyttelijäksi. 14-vuotiaana hän aloitti mallikoulun.
Suurelle yleisölle Holmes tuli tutuksi "Dawson’s Creek" -teinidraamasarjasta, jota Suomessa esitti Nelonen. Hän on myös näytellyt muun muassa elokuvissa "Aprilin juhlat" (2003) ja "Batman Begins" (2005). Vuonna 2011 Holmes näytteli Jackie Kennedyä draamasarjassa "Kennedyt" ("The Kennedys").
Holmes kihlautui 17. kesäkuuta 2005 Pariisissa teiniaikojensa kaukoihastuksen ja idolinsa, näyttelijä Tom Cruisen kanssa. Holmes ja Cruise saivat ensimmäisen yhteisen lapsensa 18. huhtikuuta 2006. Suri-niminen tytär syntyi Los Angelesissa. Pari avioitui Italiassa 18. marraskuuta 2006. Pariskunta jätti erohakemuksen kesällä 2012. Aikaisemmin Holmes oli kihloissa näyttelijä Chris Kleinin kanssa.
Väinö Kirstinä
Väinö Antero Kirstinä (29. tammikuuta 1936 Tyrnävä – 23. syyskuuta 2007 Helsinki) oli suomalainen kirjailija ja runoilija.
Kirstinä kirjoitti ylioppilaaksi Oulun lyseosta 1956 ja valmistui filosofian kandidaatiksi Helsingin yliopistosta 1963. Kirstinä on tunnettu lähinnä modernista runoudestaan, mutta hän oli myös merkittävä esseisti ja suomentaja.
Uransa alussa Kirstinä oli taitava luonnonlyyrikko. Ensimmäisen teoksen "Lakeus" julkaisi WSOY, mutta välit menivät uutta luovan teoksen "Hitaat auringot" ilmestyttyä vuonna 1963, ja Kirstinä siirtyi Tammelle. Luonnonlyriikkaa ja surrealismia yhdistelevän, dadaismia lähenevän runotuotantonsa lisäksi hän kirjoitti esseitä.
Kirstinän vanhemmat olivat Pauli Jaakko Kirstinä ja Martta Elisabet (o.s. Matinolli), puolisot kirjailija Eila Kostamo 1960–1966 ja professori Leena Kirstinä (o.s. Horppu) 1966 lähtien. Väinö Kirstinän lapset ovat toimittaja Kati Kirstinä (s. 1962) ja kuvataiteilija Anna Kirstinä (s. 1969).
Blake ja Mortimer
Blake ja Mortimer on sarjakuva, jonka loi belgialainen sarjakuvataiteilija ja -kirjoittaja Edgar P. Jacobs (1904–1987). Belgialainen sarjakuvalehti "Tintin Magazine" julkaisi Blakea ja Mortimeria sarjamuodossa vuodesta 1946, jonka jälkeen se ilmestyi albumeina (kustantaja "Les Editions du Lombard").
Jacobin kuoleman jälkeen viimeisen kesken jääneen tarinan vei loppuun Bob De Moor. Sarjaa jatkoi myöhemmin piirtäjä ja kirjoittaja -parit Van Hamme / Benoit ja Sente / Juillard.
Blakesta ja Mortimerista tehtiin televisioon animaatiosarja (alkoi Suomessa kanavalla TV1 31. tammikuuta 2000).
Suomeksi sarjaa on ilmestynyt kuusi albumia eri kustantajilta.Kolme päähahmoa saivat alkunsa Flash Gordon -tyyppisessä pitkässä sarjakuvaseikkailussa "Le Rayon U" (1943), jossa heidän nimensä olivat vielä professori Marduk, lordi Calder ja kapteeni Dagon.
Mortimerilla on vastineensa oikeassa maailmassa. Jacobs otti hahmoon mallia ystävästään ja kollegastaan Jacques Von Melkebekestä, tosin Mortimerille lisättiin parta. Blake puolestaan sai hänkin piirteensä Jacobsin ystävältä Jacques Laudylta, tällä kertaa hahmolle lisättiin viikset.
Vaikka sarjan nimi on Blake ja Mortimer, professori Mortimer on selvästikin sarjan keskushahmo. Alkuperäisessä sarjassa juuri hän, kiivaan ja intoilevan luonteensa takia, tempautuu mukaan seikkailujen pyörteisiin.
Joissakin kertomuksissa Blake ja Mortimer asuvat yhdessä Sherlock Holmesin ja tohtori Watsonin (Watson tosin astui myöhemmin aviosäätyyn) tapaan poikamiehinä. Blake muistuttaa ulkonäöltään hivenen myös Flash Gordonia ja Mortimer tohtori Zarkovia. Saksalaisten miehitettyä Belgian Jacobs piirsi muutaman viikon jatkoa Flash Gordonille ennen kuin sotasensuuri ehti sen kieltää.
Jacobs sijoitti tarinansa luomishetken aikaiseen maailmaan, joten ensimmäisissä tarinoissa on selvä 1950-luvun tuntu kun taas hänen viimeiseksi luomansa seikkailut tapahtuvat 1970-luvulla.
1–11: tarina ja piirros Edgar P. Jacobs
12: tarina Edgar P. Jacobs, piirros Bob De Moor
13, 15: tarina Jean Van Hamme, piirros Ted Benoit
14, 16–17: tarina Yves Sente, piirros André Juillard
Lahden Seudun Sanomat
Lahden Seudun Sanomat eli entiseltä nimeltään Hollolan Seutu oli lakanneen Green Moon Oy:n kustantama 35 000 kappaleen painoksena maanantaisin ilmestyvä (viikonloppuna jaettava) ilmaisjakelulehti.
Lokakuussa 2009 lehti muutti nimekseen "Lahden Seudun Sanomat". Lehden nimen muutos johtui siitä, että lehden jakelu kasvoi voimakkaasti Lahden kaupungin alueella. Lehden toimitusjohtaja oli Henry Urbanowicz. 15. maaliskuuta 2007 päätoimittajaksi nimitettiin Kari Mustonen. Hän siirtyi Hollolan Seutuun Esan Paikallislehdet Oy:n omistamasta Hollolan Sanomista.
Jakelualueena oli Hollolan kaikki taloudet, Hämeenkosken ja Kärkölän taajamat sekä Länsi-Lahden kaupunginosat Rautakankare, Jalkaranta, Metsäkangas, Keskussairaalan alue, Pirttiharju ja Riihelä.
Lehden uusinta numeroa oli mahdollista lukea netissä näköispainoksena.
Carlo Maderno
Carlo Maderno (1556 – 30. tammikuuta 1629) oli italialainen arkkitehti. Hänet tunnetaan parhaiten Pietarinkirkon fasadin suunnittelijana.
Madernon suunnittelema Santa Susannan kirkon fasadi kiinnitti paavi Paavali V:n huomion, ja vuonna 1603 paavi salli Madernon osallistua Pietarinkirkon rakennustöihin. Paavi myös antoi Madernolle luvan muuttaa Michelangelon alkuperäisiä suunnitelmia. Maderno piirsi Pietarinkirkon fasadin yhtä massiiviseksi kuin mitä itse kirkko on. Tästä häntä on myös kritisoitu, koska fasadi estää näkemästä kupolia, kun kirkkoa lähestyy.
Pietarinkirkon ohella Maderno oli suunnittelemassa useita muita Rooman arvorakennuksia, näiden joukossa muun muassa Palazzo Barberini ja Sant'Andrea della Vallen ja Santa Maria della Vittorian kirkot.
Seutuneloset
Seutuneloset on Lahden seudulla yhden päätoimittajan vastuulla ilmestyvä ilmaisjakelulehtikokonaisuus. Sen edeltäjänä oli Lahden seudulla syksyllä 2003 aloitettu Seutuviikko -lehti, joka pyrki yhdistämään Hollolan, Nastolan ja Asikkalan aiemmin tilattavat lehdet ilmaisjakelulehdiksi mediakokonaisuudeksi. Seutuviikon ensimmäinen päätoimittaja oli Markus Ahonen. Vuodesta 2012 lehtien päätoimittajana on ollut Stiina Ikonen, joka siirtyy Hevosurheilu -lehden päätoimittajaksi tammikuussa 2017.
Seutuviikko-lehti purettiin kun paikallisuus kärsi lehden alueellisuudesta, ja lehtien julkaisemista jatkettiin erillisinä 1. joulukuuta 2004 alkaen. Lehdille jäi kuitenkin yhteinen päätoimittaja.
Seutuneloset kokonaisuuteen kuuluvat Hollolan Sanomat, Nastola-lehti sekä Päijät-Häme-lehti. Myöhemmin kokonaisuuteen lisättiin vielä Orimattilassa ilmestyvä Orimattilan aluelehti.
Hollolan Sanomat jaetaan Hollolan lisäksi Hämeenkoskelle ja Kärkölään, Orimattilan aluelehti Orimattilan lisäksi Artjärvelle, Pukkilaan ja Myrskylään ja Päijät-Häme Asikkalaan. Lehtien yhteinen painosmäärä on noin kappaletta.
Lehtiä jotka omalla alueella ovat ilmaiseksi jaettavia voi tilata myös alueen ulkopuolelle kotimaassa maksusta.
Mediatalo Esa ilmoittaa olevansa osa Keskisuomalainen Oyj konsernia.
Nastola-lehti
Nastola-lehti on ilmaisjakelulehti, joka kuuluu Mediatalo ESAn kustantamiin Seutuneloset-paikallislehtiin. Lehteä toimittavat päätoimittaja Ville Hakala ja Tuomas Räihä.
Lehden painos on lehden vuoden 2018 mediakortin mukaan 8 700 kappaletta, joka jaetaan Nastolaan ja Orimattilan Kuivannolle. Seutuneloset-lehtien kokonaispainos on noin kappaletta.
Lehti alkoi ilmestyä uudelleen 1. joulukuuta 2004, kun Lahden seudun ilmaisjakelulehdet syksyllä 2003 yhdistänyt Seutuviikko purettiin. Tästä kuitenkin jäi Seutunelosille yhteinen päätoimittajuus.
Shakuhachi
Shakuhachi () on japanilainen päästäpuhallettava huilu. Se valmistetaan yleensä bambusta, mutta joskus myös puusta. Shakuhachia ovat Japanissa perinteisesti soittaneet buddhalaiset munkit. Tyypillinen shakuhachi on noin 55 senttimetrin (yksi shaku ja kahdeksan sunia) pituinen.
Shakuhachia käytetään lähinnä japanilaisessa perinnemusiikissa. Genrejä, joissa shakuhachilla on keskeinen asema, ovat honkyoku, sankyoku ja shinkyoku. Honkyokussa käytetään pelkkää shakuhachia, mutta sankyokussa lisäksi kotoa ja shamisenia. Shinkyokussa käytetään shakuhachia ja kotoa.
Länsimaisessa taidemusiikissa shakuhachia ovat käyttäneet muiden muassa japanilaiset Tōru Takemitsu ja Makoto Shinohara.
Keijo Kurttila
Keijo Kurttila (s. 8. huhtikuuta 1975 Utajärvi) on suomalainen entinen maastohiihtäjä, joka on erikoistunut sprinttimatkoille. Hän edusti urallaan Kuusamon Erä-Veikkoja ja Imatran Urheilijoita ja hänen valmentajanaan toimi Hannu Kaikkonen. Keijo Kurttila sijoittui neljä kertaa palkintosijoille hiihdon maailmancupissa.
Kurttila on naimisissa ja hänellä on seitsemän lasta. Hän harrastaa lastensa kanssa olemista ja melomista. Keijo Kurttila ja hänen vaimonsa omistavat Kurttilan lomamökit yrityksen, Kurttila toimii myös grillihiiltä valmistavassa firmassaan. Hän omistaa myös hotelli Rokuanhovin.
Kuivanto
Kuivanto on kylä Orimattilan kaupungissa Orimattilan ja Lahden rajalla. Sen voidaan katsoa muodostuvan useista kylistä: Kuivanto, Anttila, Isokylä, Katajala, Korvenpää, Koskunen, Köykkälä, Metsäkulma, Montari, Rahjala ja Rekola
Kylässä toimii peruskoulun ala-aste, kyläjohtokunta ja lukuisia yhdistyksiä. Sen pellonreunat ovat myös hyvä lintuhavaintokohde. Kylätalon toimii satavuotiaan maamiesseuran talo, jossa järjestetään myös yksityistilaisuuksia. Kuivannolla toimii 2002 perustettu 1 200 kasvilajikkeen Kuivannon arboretum, jossa on puiden lisäksi myös paljon muita kasveja.
Kuivannosta tuli 2010 Päijät-Hämeen vuoden kylä. Siellä toimivat mm. Kuivannon Maamiesseura r.y., Kuivannon maatalousnaiset, Kuivannon Nuorisoseura ry ja Kuivannon metsästysseura ry
Urheilutapahtumana kylässä on järjestetty vuodesta 1981 alkaen "Kuivannon kymppi".
Kuivannolle perustettiin 1867 Koskusten kansakoulu .
Kuivannossa osasto Brandensteiniin kuuluva 225. reservijalkaväkirykmentti kävi taisteluita 1918 pyrkiessään Uudenkylän asemalle sekä suojatessaan sivustojaan. Siellä on myös sotamuistomerkki Uudenkylän- ja Orimattilantien risteyksessä kaatuneille aliupseereille (Gustav Friedr. Wilh. Pehle 14.4.1888 - 15.4.1918 ja Heinrich Friedrich Müsse 31.8.1894 - 15.4.1918) sekä kahdelle miehistöön kuuluvalle (Otto Pilz 6.8. 1876 - 15.4.1918 sekä Gustav Heinrich Niemann 23.7.1880 - 15.4. 1918)
Lauro Rossi
Lauro Rossi (19. helmikuuta 1812 – 5. toukokuuta 1885) oli italialainen säveltäjä. Hän opiskeli muun muassa Niccolò Antonio Zingarellin johdolla. Rossin tuotantoon kuuluu lähes kolmekymmentä oopperaa ja kirkkomusiikkia. Hänen sävellysoppilaitaan oli muun muassa Ruggero Leoncavallo.
Almeirim
Almeirim on kunta Santarémin piirissä, Portugalissa. Sen pinta-ala on 222 neliökilometriä ja asukasluku noin 23 400. Kunnan pormestari on Pedro Ribeiro.
Justus Ripatti
__notoc__
Justus Ripatti (2. huhtikuuta 1892 Hirvensalmi – 23. heinäkuuta 1980 Helsinki) oli järjestyksessä toinen Suomen valtakunnansovittelija vuosina 1963–1965.
Justus Ripatin vanhemmat olivat hirvensalmelainen maanviljelijä Justus Ripatti ja Eliina Alamäkelä. Sisällissodan aikana Ripatti toimi komppanianpäällikkönä valkoisten puolella. Ripatti suoritti ylemmän oikeustutkinnon vuonna 1920 ja sai samana vuonna varatuomarin arvonimen. Hän toimi asianajajana Viipurissa vuosina 1922−1940, Suomen Työnantajain Keskusliiton toimistopäällikkönä vuosina 1940−1941 ja hallintoneuvoksena kauppa- ja teollisuusministeriössä vuosina 1942−1945. Hän oli valtakunnansovittelijana vuosina 1963–1965 ja Suomen Puunjalostusteollisuuden Työnantajaliiton toimitusjohtajana 1945–1959. Hän sai laamannin arvonimen vuonna 1959. Hänen puolisonsa oli hammaslääkäri Hellin Sofia Reinikainen.
Ripatin poika oli suurlähettiläs Pertti Ripatti.
Vegetatiivinen tila
Vegetatiivinen tila (< latinan "vegetabilis", elämään kykenevä) tarkoittaa tiedottomuutta, jossa henkilö ei kykene ilmaisemaan itseään eikä käsittämään ulkoista maailmaa.
Vegetatiivinen tila eroaa aivokuolemasta siltä osin, että siinä henkilön aivorunko toimii ja hän pystyy hengittämään itsenäisesti, hänen silmänsä ovat auki, sydän toimii, ja nielemis-, imemis- ja yskimisrefleksit ovat kunnossa. Nielemisrefleksistä huolimatta vegetatiivisessa tilassa olevaa henkilöä on kuitenkin ruokittava syöttöletkun kautta. Henkilö ei siinä hallitse virtsarakon tai suolen toimintoja.
Vegetatiivisessa tilassa olevasta potilaasta saatetaan sanoa, että hän on teknisesti elossa, mutta aivokuollut. Kyseinen kuvaus on kuitenkin virheellinen. Potilaalla voi esiintyä spontaania liikehdintää, hänen silmänsä saattavat aueta ulkoisen ärsykkeen vaikutuksesta. Hän ei kuitenkaan puhu eikä reagoi käskyihin. Vegetatiivisessa tilassa oleva potilas saattaa vaikuttaa jokseenkin normaalilta; hän saattaa ajoittain virnistää, itkeä tai nauraa.
Aivokuolleesta poiketen vegetatiivisessa tilassa oleva potilas saattaa joissakin tapauksissa herätä. Lasten mahdollisuudet toipua ovat jonkin verran paremmat kuin aikuisten potilaiden. Heräämisen todennäköisyys pienenee sitä mukaa mitä kauemmin vegetatiivinen tila on kestänyt.
Riippuen vegetatiivisen tilan aiheuttajasta, vakavuudesta ja neurologisen vaurion laajuudesta sen lopputulos vaihtelee paranemisen ja kuoleman välillä.
Toipuminen tapahtuu pikkuhiljaa; potilaan tietoisuuden taso ja reagointi ympäröivään maailmaan kasvavat vähitellen. Tilasta herännyt henkilö voi kärsiä erikoishoitoa vaativista fyysisistä, henkisistä ja psykologisista vaikeuksista. Jotkut potilaat eivät koskaan yllä edes yksinkertaisimman reagoinnin tasolle, mutta useat taas palaavat täysin tajuihinsa. Yleensä tajuttomuus kestää kahdesta neljään viikkoa, mutta jotkut potilaat saattavat pysyä tilassa vuosia tai jopa vuosikymmeniä. Yleisin kuolinsyy vegetatiivisessa tilassa olleella henkilöllä on infektiotartunta kuten keuhkokuume.